Doi bărbaţi din Iaşi au furat o tonă de bere cu ajutorul unui tomberon.
Doi bărbați din Iași au fost reținuți după ce au furat o tonă de bere. Prejudiciul produs se ridică la aproximativ 6.000 de lei.
Doi bărbați din Iași au fost reținuți după ce au furat o tonă de bere. Aceștia au sărit gardul unui depozit de unde au sustras în trei zile mai multe baxuri de bere cu ajutorul unui tomberon."Cât de mult să iubești berea, încât să ajungi pe mâna poliției? Doi bărbați, din Iași, care locuiesc lângă un depozit de bere, au avut o idee năstrușnică: să sară gardul depozitului și, în decurs de 3 zile, să fure, cu ajutorul unui tomberon, mai multe baxuri de bere", au anunțat reprezentanții Poliției Române pe Facebook.Prejudiciul produs se ridică la aproximativ 6.000 de lei, iar cantitatea de bere furată ajunge la o tonă.Bărbații au fost reținuți pentru 24 de ore, urmând a fi prezentați, cu propuneri legale, Parchetului de pe lângă Judecătoria Iași.